Малхбален демаркацин аса хилира, 297,5 лиган тІехь Молуккан гІайренашна малхбалехьа, малхбален йохаллин 145 градусан уллохь. Бартаца аса яхаезара  Марианийн гІайренашна а, Гуам гІайренан а юккъехула, оцу хенахь Санто-Томе а, Лас Велас а олура царех. Асан малхбалехьа долу латташ а, хІордаш а Испанин дара, ткъа малхбузехьа — Португалин. Цул сов, оцу барто чІагІдира Испанис Португалин Молуккан архипелаган бакъонаш 350 эзар дукатех йохкар.